
	[bookmark: _Hlk201581697]รายงานผลการดำเนินงานตามกรอบประเด็นการติดตามในเชิงคุณภาพ เพิ่มเติม ใน 6 เรื่องดังนี้
1) [bookmark: _Hlk166575073]ศูนย์อนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดา ฯ สยามบรมราชกุมารี (อพ.สธ.) :  ในเรื่องแผนการดำเนินงาน เป้าหมายทางยุทธศาสตร์ที่เชื่อมโยงกับวัตถุประสงค์ของมหาวิทยาลัยเทคโนโลยีสุรนารี โครงการ/กิจกรรมที่จะดำเนินการในอนาคต กรอบนโยบาย/แนวทางและโครงสร้างของอำนาจบริหารจัดการ ภาระด้านการลงทุนและการบริหารการเงิน ด้าน Staffing รวมถึงระบบการกำกับดูแลและการควบคุมภายใน
2) การวิจัย :  ในเรื่อง
2.1)	การวิจัยของสำนักวิชาทางด้านวิทยาศาสตร์สุขภาพ
2.2)	การดำเนินการด้านวิจัยของมหาวิทยาลัยที่เชื่อมโยงกับ future s-curve 
2.3)	ผลงานวิจัยที่มี impact และ outcome เพื่อต่อยอดในเชิงพาณิชย์
2.4)	ระบบบริหารจัดการที่เกี่ยวกับการวิจัยของมหาวิทยาลัย
3) คุณภาพบัณฑิต :  ในเรื่อง
3.1)	สหกิจศึกษาและการศึกษาเชิงบูรณาการกับการทำงาน (CWIE) ของมหาวิทยาลัยเทคโนโลยีสุรนารี และหลักสูตรที่เป็น CWIE
3.2)	การได้งานทำของบัณฑิต รายได้ของบัณฑิต และความพึงพอใจของผู้ใช้บัณฑิต
	
	
	
	
	
	
	
	
	
	

	
	4) การบริหารจัดการ :  ในเรื่อง
4.1)	ยุทธศาสตร์ในการบริหารจัดการ เพื่อให้ผลการดำเนินงานของตัวชี้วัดดีขึ้น
4.2)	การปลดปล่อยศักยภาพของบุคลากรในองค์กร 
4.3)	งบประมาณทางด้านบุคคลและการบริหารจัดการ เนื่องจากค่าใช้จ่ายทางด้านบุคลากรที่สูงขึ้นทุกปีมหาวิทยาลัยมีการบริหารจัดการอย่างไร
5) ความมั่นคงทางการเงิน :  ในเรื่อง
5.1)	แผนระยะยาวในการสร้างความมั่นคงทางการเงิน 
5.2)	แผนการเงินของมหาวิทยาลัย แผนการเงินหน่วยวิสาหกิจ และแผนการเงินหน่วยกิจการเพื่อสังคม
5.3)	ระบบบริหารจัดการทางด้านการเงินของมหาวิทยาลัย
6) รายงานความก้าวหน้าการดำเนินงานตามแผนฟื้นฟูโรงพยาบาลในรูปแบบ Sandbox
	
	
	
	
	
	
	
	
	
	

	
	[bookmark: _Hlk202461406]ข้อสังเกต/ข้อเสนอแนะ
1) ศูนย์อนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดา ฯ สยามบรมราชกุมารี (อพ.สธ.) :  ในเรื่องแผนการดำเนินงาน เป้าหมายทางยุทธศาสตร์ที่เชื่อมโยงกับวัตถุประสงค์ของมหาวิทยาลัยเทคโนโลยีสุรนารี โครงการ/กิจกรรมที่จะดำเนินการในอนาคต กรอบนโยบาย/แนวทางและโครงสร้างของอำนาจบริหารจัดการ ภาระด้านการลงทุนและการบริหารการเงิน ด้าน Staffing รวมถึงระบบการกำกับดูแลและการควบคุมภายใน
มีข้อสังเกต/ข้อเสนอแนะดังนี้
(1)	ศูนย์ อพ.สธ. มีฐานความคิดในการใช้องค์ความรู้ด้านชีววิทยาเกี่ยวกับพันธุ์พืชมาประยุกต์ใช้กับกิจกรรม “ค่าย STEM” อย่างไร และมีแผนการดำเนินงานอย่างไร
(2)	ศูนย์ อพ.สธ. ควรมีสวนสมุนไพรให้เห็นชัดเจนเป็นรูปธรรม เนื่องจากสวนสมุนไพรเกี่ยวข้องกับการเรียนรู้โดยตรงและเป็นแหล่งเรียนรู้ โดยอาจจัดทำในลักษณะข้อมูลพันธุ์พืช การสื่อความหมาย และการเชื่อมโยงกับกิจกรรมการเรียนรู้ต่าง ๆ เป็นต้น
(3)	ศูนย์ อพ.สธ. ควรมีความชัดเจนว่าในอีก 3 – 5 ปีข้างหน้าจะมีทิศทางและเป้าหมายอย่างไร อะไรที่อยากคงรักษาไว้ อะไรที่อยากจะเปลี่ยนแปลง โดยมองในภาพรวมทั้งด้านโครงสร้างการดำเนินงานและแผนเชิงธุรกิจ เพื่อรองรับการเปลี่ยนแปลงในอนาคต นอกจากนี้ แผนการดำเนินงานควรคำนึงถึงความยั่งยืนทางการเงิน เพื่อลดการพึ่งพางบประมาณจากมหาวิทยาลัย โดยเป้าหมายควรเน้นการสร้างผลลัพธ์และผลกระทบ รวมถึงต้องพิจารณาว่ากิจกรรมที่ดำเนินการจะสร้างผลกระทบอย่างไรในอนาคต นอกจากนี้ ควรสร้างความร่วมมือกับต้นน้ำและปลายน้ำที่จะเชื่อมโยงการทำงานของศูนย์ อพ.สธ. เพื่อให้เกิดผลลัพธ์และผลกระทบที่ชัดเจนขึ้น
(4)	จากปัญหาการขาดแคลนยาในปัจจุบัน กระทรวงสาธารณสุขและสำนักงานหลักประกันสุขภาพแห่งชาติ (สปสช.) พยายามส่งเสริมการใช้สมุนไพรนั้น ศูนย์ อพ.สธ. มีแนวทางอย่างไรที่จะขยายเครือข่ายความร่วมมือกับอภัยภูเบศร และหน่วยงานในมหาวิทยาลัย เช่น สำนักวิชาแพทยศาสตร์ และสำนักวิชาสาธารณสุขศาสตร์ เป็นต้น เพื่อผลิตสมุนไพรและวิจัยเกี่ยวกับสมุนไพรมาใช้ประโยชน์ให้มากขึ้น 
(5)	มหาวิทยาลัยควรกำหนดนโยบายให้ชัดเจนในการให้ศูนย์ อพ.สธ. เป็นสถานวิจัย สำหรับสำนักวิชาแพทยศาสตร์ และสำนักวิชาทางด้านวิทยาศาสตร์สุขภาพ เพื่อให้คณาจารย์และนักวิจัยมาทำวิจัยและใช้ประโยชน์ในพื้นที่
	
-	(รองอธิการบดีฝ่ายวิจัยและวิสาหกิจ โดยผู้อำนวยการศูนย์อนุรักษ์พันธุกรรมพืช 
อันเนื่องมาจากพระราชดำริ สมเด็จพระเทพรัตนราชสุดา ฯ สยามบรมราชกุมารี (อพ.สธ.)
	
กรอบเวลาที่จะดำเนินการให้แล้วเสร็จ :

รายละเอียด Milestone :
	
	
	
	
	
	
	
	

	
	(6)	ศูนย์ อพ.สธ. เป็นหน่วยกิจการเพื่อสังคม (Social Enterprise : SE) เมื่อพิจารณาในเชิงบริหาร ควรพิจารณาดังนี้
(6.1)	โครงสร้างการบริหาร ยังเห็นไม่ชัดเจนโดยเฉพาะอำนาจในการบริหารและการใช้จ่ายเงิน รวมทั้งมีอิสระในการบริหารงบประมาณและบริหารบุคลากรมากน้อยอย่างไร
(6.2)	แหล่งเงินที่ได้มาจากแหล่งใดบ้าง และแต่ละแหล่งเงินที่ได้มีการใช้ในกิจกรรมอย่างไร
(6.3)	กิจกรรมหลักที่มหาวิทยาลัยมอบหมายมีอะไรบ้าง เพื่อเป็นกรอบในการกำหนดขอบเขตอำนาจหน้าที่ของผู้อำนวยการศูนย์ อพ.สธ. ให้ชัดเจน
มหาวิทยาลัยได้ให้ข้อมูลว่า ศูนย์ อพ.สธ. ดำเนินงานภายใต้แผนแม่บทโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดาฯ สยามบรมราชกุมารี โดยได้รับงบประมาณจากรัฐบาลและงบประมาณจากมหาวิทยาลัย รวมทั้งมีรายได้จากการดำเนินงานของศูนย์ด้วย โดยการดำเนินงานด้านสมุนไพรยังไม่มีการผลิตยา จะเป็นการอนุรักษ์พันธุกรรมพืช ผลิตและขยายพันธุ์พืชสมุนไพรเพื่อเชื่อมโยงการวิจัยและการใช้ประโยชน์ร่วมกับหน่วยงานที่เกี่ยวข้อง ทั้งนี้ อธิการบดีขอรับข้อสังเกต/ข้อเสนอแนะของคณะกรรมการติดตามและประเมินผลงาน เพื่อใช้เป็นกรอบในการสรรหาผู้อำนวยการศูนย์ อพ.สธ. รวมถึงใช้เป็นกรอบในการจัดทำแผนยุทธศาสตร์ของศูนย์ อพ.สธ. เพื่อสร้างความยั่งยืนทางการเงินต่อไป
	
	
	
	
	
	
	
	
	
	

	
	2) การวิจัย :  ในเรื่อง
2.1)	การวิจัยของสำนักวิชาทางด้านวิทยาศาสตร์สุขภาพ
2.2)	การดำเนินการด้านวิจัยของมหาวิทยาลัยที่เชื่อมโยงกับ future s-curve 
2.3)	ผลงานวิจัยที่มี impact และ outcome เพื่อต่อยอดในเชิงพาณิชย์
2.4)	ระบบบริหารจัดการที่เกี่ยวกับการวิจัยของมหาวิทยาลัย
มีข้อสังเกต/ข้อเสนอแนะดังนี้
	-	(รองอธิการบดีฝ่ายวิจัยและวิสาหกิจ โดยผู้อำนวยการสถาบันวิจัยและพัฒนา)
	กรอบเวลาที่จะดำเนินการให้แล้วเสร็จ :

รายละเอียด Milestone :
	
	
	
	
	
	
	
	

	
	(1) คณะกรรมการติดตามและประเมินผลงาน มีข้อห่วงใยในการปิดการดำเนินงานของศูนย์วิจัยทางคลินิก (Clinical Research Center : CRC) ซึ่งเป็นโครงสร้างพื้นฐานที่สำคัญในการต่อยอดงานวิจัยทางการแพทย์และสร้างมูลค่าเพิ่มให้กับผลงานวิจัย การปิดศูนย์ CRC อาจส่งผลทำให้มหาวิทยาลัยเสียโอกาสในการพัฒนาในส่วนนี้ เห็นควรผลักดันให้กลับมาดำเนินงานอย่างมีอย่างมีประสิทธิภาพ
	
	
	
	
	
	
	
	
	
	

	
	(2) ใน PowerPoint หน้า 18 ที่นำเสนอข้อมูล Publication Performance Dashboard สัดส่วนอาจารย์ที่มีผลงานตีพิมพ์เติบโตต่อเนื่องและจำนวนผลงานตีพิมพ์รวมนั้น จะเห็นว่าผลงานตีพิมพ์รวมของสำนักวิชาทางด้านวิทยาศาสตร์สุขภาพยังมีจำนวนค่อนข้างต่ำเมื่อเทียบกับสำนักวิชาอื่น มหาวิทยาลัยมีแผนอย่างไรที่จะพัฒนาให้มีผลงานตีพิมพ์ทางด้านวิทยาศาสตร์สุขภาพเพิ่มมากขึ้น นอกจากนี้ ควรมีการนำเสนอข้อมูลเกี่ยวกับจำนวนผู้ทำวิจัยและการเติบโตของบุคลากรที่ทำวิจัย
(3) มหาวิทยาลัยควรศึกษาเปรียบเทียบกับมหาวิทยาลัยชั้นนำในประเทศที่มีลักษณะใกล้เคียงกันที่ประสบความสำเร็จในการบริหารจัดการงานวิจัยและเกิดผลกระทบต่อประเทศ นอกจากนี้ มหาวิทยาลัยอาจพิจารณาทบทวนตัวชี้วัดความสำเร็จงานวิจัย โดยเน้นตัวชี้วัดด้าน commercial impact และ financial impact เพื่อเสริมสร้างความมั่นคงทางการเงินของมหาวิทยาลัย
(4) ในเรื่องการบริหารจัดการเงินทุนวิจัย มหาวิทยาลัยควรให้ความสำคัญกับความรวดเร็วในการเบิกจ่ายเงินทุนวิจัยแก่ผู้ปฏิบัติงาน พร้อมทั้งควรมีระบบควบคุมภายในทางการเงินอย่างเคร่งครัด เพื่อช่วยยกระดับคุณภาพผลงานวิจัยของมหาวิทยาลัยและช่วยสนับสนุนการทำงานของบุคลากรด้วย
(5) การดำเนินการวิจัยแบบเดิมอาจไม่ตอบโจทย์ความต้องการในปัจจุบัน ซึ่งโครงการวิจัยของ มทส. ส่วนใหญ่ยังทำในลักษณะแบบแยกส่วนงาน มหาวิทยาลัยควรเตรียมความพร้อมรับมือกับการเปลี่ยนแปลงของภาคอุตสาหกรรม โดยบูรณาการงานวิจัยและนักวิจัยเพื่อร่วมกันจัดทำข้อเสนอโครงการวิจัยขนาดใหญ่ เช่น โครงการมูลค่า 50-100 ล้านบาทที่มีการวิเคราะห์มูลค่าทางการตลาด การนำเข้า การส่งออก และส่วนแบ่งทางการตลาด เพื่อเตรียมพร้อมในการนำเสนอต่อภาคเอกชนหรือภาครัฐได้ทันท่วงที
(6) มหาวิทยาลัยควรส่งเสริมความร่วมมือและพัฒนานักวิจัยให้ทำงานร่วมกับภาคอุตสาหกรรมผ่านโครงการส่งเสริมให้บุคลากรวิจัยในสถาบันอุดมศึกษาไปฏิบัติงานเพื่อแก้ไขปัญหาและเพิ่มขีดความสามารถในการผลิตให้กับภาคอุตสาหกรรม (Talent Mobility) เพื่อพัฒนาศักยภาพนักวิจัยรุ่นใหม่ 
	
	
	
	
	
	
	
	
	
	

	
	(7) มหาวิทยาลัยควรมีกระบวนการดำเนินงานวิจัยที่มีส่วนร่วมเป็นระบบชัดเจนและมีการบูรณาการร่วมกันในลักษณะกลุ่มงานจากผู้ที่มีส่วนเกี่ยวข้องทั้งจากภาครัฐ ภาคเอกชน และภาคอุตสาหกรรม
(8) มหาวิทยาลัยควรกำหนดเป้าหมายเชิงกลยุทธ์ในด้านวิจัยให้ชัดเจน โดยพัฒนาโครงการวิจัยหลักที่เป็น flagship ของมหาวิทยาลัย โดยอาจตั้งทีมงานเพื่อเชื่อมโยงนักวิจัยของมหาวิทยาลัยกับนักวิจัยจากหน่วยงานภายนอก เพื่อดำเนินการวิจัยร่วมกันและขับเคลื่อนงานวิจัยไปสู่การใช้ประโยชน์เชิงพาณิชย์
	
	
	
	
	
	
	
	
	
	

	
	3) คุณภาพบัณฑิต :  ในเรื่อง
3.1)	สหกิจศึกษาและการศึกษาเชิงบูรณาการกับการทำงาน (CWIE) ของมหาวิทยาลัยเทคโนโลยีสุรนารี และหลักสูตรที่เป็น CWIE
3.2)	การได้งานทำของบัณฑิต รายได้ของบัณฑิต และความพึงพอใจของผู้ใช้บัณฑิต
มีข้อสังเกต/ข้อเสนอแนะดังนี้
	
	
	
	
	
	
	
	
	
	

	
	(1) CWIE ถือเป็นกลไกที่สำคัญของมหาวิทยาลัย มหาวิทยาลัยควรให้ความสำคัญกับการได้งานทำของบัณฑิต โดยเฉพาะการได้งานทำตั้งแต่วันแรกหลังสำเร็จการศึกษา 
(2) มหาวิทยาลัยควรวิเคราะห์เชิงลึกถึงสาเหตุที่การขยายระยะเวลาการออกสหกิจศึกษาจาก 4 เดือนเป็น 8 เดือน ยังไม่สอดคล้องกับอัตราการได้งานทำของบัณฑิตเท่าที่ควร 
	-	(รองอธิการบดีฝ่ายวิชาการและประกันคุณภาพ โดยผู้อำนวยการศูนย์สหกิจศึกษาและพัฒนาอาชีพ)
	กรอบเวลาที่จะดำเนินการให้แล้วเสร็จ :

รายละเอียด Milestone :
	
	
	
	
	
	
	
	

	
	(3) มหาวิทยาลัยควรนำเป้าหมายของภาคอุตสาหกรรมมาดำเนินการตามแนวคิด CWIE ตั้งแต่ชั้นปีที่ 1 ถึงชั้นปีที่ 4 เพื่อเตรียมความพร้อมและเพิ่มศักยภาพการทำงานของบัณฑิตซึ่งจะส่งผลให้บัณฑิตได้งานทำมากขึ้น
(4) มหาวิทยาลัยควรลดช่องว่างระหว่างมหาวิทยาลัยกับภาคอุตสาหกรรมและชุมชน โดยส่งเสริมให้อาจารย์ออกไปทำงานร่วมกับภาคอุตสาหกรรมและชุมชนให้มากขึ้น เพื่อนำประสบการณ์จริงมาพัฒนาการเรียนการสอน การวิจัย รวมถึงการร่วมมือกับภาคอุตสาหกรรมและชุมชนในการทำวิจัยและผลิตบัณฑิตร่วมกัน
	-	(รองอธิการบดีฝ่ายวิชาการและประกันคุณภาพ โดยผู้อำนวยการศูนย์สหกิจศึกษาและพัฒนาอาชีพ)
	
	
	
	
	
	
	
	
	

	
	(5) มหาวิทยาลัยควรมีกระบวนการที่ชัดเจน เพื่อให้ได้ข้อมูลตัวเลขการได้งานทำของบัณฑิตที่มีความน่าเชื่อถือมากขึ้น
(6) มหาวิทยาลัยอาจพิจารณารับดำเนินการวิจัยสถาบันเกี่ยวกับการได้งานทำของบัณฑิตจากกระทรวงการอุดมศึกษา วิทยาศาสตร์ วิจัยและนวัตกรรม (อว.)
	-	(รองอธิการบดีฝ่ายยุทธศาสตร์และงบประมาณ โดยหัวหน้าส่วนแผนงาน)
	กรอบเวลาที่จะดำเนินการให้แล้วเสร็จ :

รายละเอียด Milestone :
	
	
	
	
	
	
	
	

	
	4) การบริหารจัดการ :  ในเรื่อง
4.1)	ยุทธศาสตร์ในการบริหารจัดการ เพื่อให้ผลการดำเนินงานของตัวชี้วัดดีขึ้น
4.2)	การปลดปล่อยศักยภาพของบุคลากรในองค์กร 
4.3)	งบประมาณทางด้านบุคคลและการบริหารจัดการ เนื่องจากค่าใช้จ่ายทางด้านบุคลากรที่สูงขึ้นทุกปีมหาวิทยาลัยมีการบริหารจัดการอย่างไร
มีข้อสังเกต/ข้อเสนอแนะดังนี้
	
	
	
	
	
	
	
	
	
	

	
	(1) ในการพิจารณาผลการดำเนินงาน มหาวิทยาลัยควรให้ความสำคัญกับความถูกต้องของตัวชี้วัดเป็นหลักก่อนที่จะพิจารณาผลการดำเนินงาน
ในการจัดทำแผนระยะ 1 ปี หรือแผนระยะ 5 ปี มหาวิทยาลัยควรมีการทบทวนแผนเป็นระยะ เพื่อให้ทันต่อสถานการณ์ที่เปลี่ยนแปลง
	-	(รองอธิการบดีฝ่ายยุทธศาสตร์และงบประมาณ โดยหัวหน้าส่วนแผนงาน)
	กรอบเวลาที่จะดำเนินการให้แล้วเสร็จ :

รายละเอียด Milestone :
	
	
	
	
	
	
	
	

	
	(2) มหาวิทยาลัยยังมีข้อจำกัดในการปลดปล่อยศักยภาพของบุคลากรสายปฏิบัติการ ควรเปิดโอกาสให้บุคลากรสายปฏิบัติการที่มีศักยภาพสูงได้ก้าวหน้าในสายงาน นอกจากนี้ มหาวิทยาลัยควรให้ความสำคัญกับการพัฒนาบุคลากรทั้งสายวิชาการและสายปฏิบัติการไปพร้อมกัน
(3) จากข้อมูลที่นำเสนอจะเห็นว่าค่าใช้จ่ายด้านการรักษาพยาบาลของบุคลากรเพิ่มขึ้นและมีแนวโน้มจะเพิ่มขึ้นในแต่ละปี มหาวิทยาลัยควรพิจารณากำหนดแนวทางในการบริหารจัดการเพื่อลดภาระค่าใช้จ่ายในเรื่องนี้ในระยะยาว
	-	(รองอธิการบดีฝ่ายทรัพยากรบุคคล โดยหัวหน้าส่วนทรัพยากรบุคคล)
	กรอบเวลาที่จะดำเนินการให้แล้วเสร็จ :

รายละเอียด Milestone :
	
	
	
	
	
	
	
	

	
	5) ความมั่นคงทางการเงิน :  ในเรื่อง
5.1)	แผนระยะยาวในการสร้างความมั่นคงทางการเงิน 
5.2)	แผนการเงินของมหาวิทยาลัย แผนการเงินหน่วยวิสาหกิจ และแผนการเงินหน่วยกิจการเพื่อสังคม
5.3)	ระบบบริหารจัดการทางด้านการเงินของมหาวิทยาลัย
มีข้อสังเกต/ข้อเสนอแนะดังนี้
	-	(รองอธิการบดีฝ่ายการเงิน โดยหัวหน้าส่วนการเงินและบัญชี)
	กรอบเวลาที่จะดำเนินการให้แล้วเสร็จ :

รายละเอียด Milestone :
	
	
	
	
	
	
	
	

	
	(1) มหาวิทยาลัยควรให้ความสำคัญกับการบริหารงบประมาณกระแสเงินสด (cash budgeting) อย่างสม่ำเสมอ โดยเฉพาะการประมาณการทางการเงินควรจัดทำโดยหน่วยงานส่วนกลางทางด้านการเงินของมหาวิทยาลัยร่วมกับหน่วยวิสาหกิจ นอกจากนี้ รายงานทางด้านการเงินของหน่วยวิสาหกิจควรได้รับการประมวลจากหน่วยงานส่วนกลางทางด้านการเงินของมหาวิทยาลัยด้วย
	
	
	
	
	
	
	
	
	
	

	
	(2) มหาวิทยาลัยควรบรรจุวาระเกี่ยวกับรายงานฐานะทางการเงินหรือวาระเกี่ยวกับการบริหารทางการเงิน เสนอที่ประชุมสภามหาวิทยาลัยและคณะกรรมการบริหารมหาวิทยาลัยอย่างต่อเนื่อง เพื่อร่วมกันให้ข้อคิดเห็นและข้อเสนอแนะในการบริหารทางการเงินและสภาพคล่องทางการเงินและช่วยกันแก้ไขปัญหา เนื่องจากความมั่นคงทางการเงินเป็นหัวใจสำคัญของความยั่งยืนขององค์กร
มหาวิทยาลัยได้ให้ข้อมูลว่า มหาวิทยาลัยได้มีการวิเคราะห์ข้อมูลทางการเงินโดยนำเสนอวาระเกี่ยวกับรายงานฐานะทางการเงินต่อสภามหาวิทยาลัยทุกไตรมาส รวมทั้งมีการติดตามงบประมาณกระแสเงินสดของหน่วยวิสาหกิจทุกเดือนและรายงานต่อคณะกรรมการการเงินและทรัพย์สิน
	
	
	
	
	
	
	
	
	
	

	
	มติที่ประชุม
1)	รับทราบการรายงานผลการดำเนินงานตามกรอบประเด็นการติดตามและประเมิน
ผลงานในเชิงคุณภาพ เพิ่มเติม ใน 5 เรื่อง ตามที่เสนอ ...
2)	เห็นชอบให้เลื่อนการนำเสนอเรื่อง รายงานความก้าวหน้าการดำเนินงานตามแผนฟื้นฟูโรงพยาบาลในรูปแบบ Sandbox โดยให้นำเสนอในการประชุมครั้งที่ 8/2569 ในวันที่ 22 สิงหาคม พ.ศ. 2569
3)	ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป
	
	
	
	
	
	
	
	
	
	



หมายเหตุ  :  1) ระดับวิกฤตที่มีผลกระทบต่อมหาวิทยาลัย  :  ระดับ 1-มีผลกระทบต่อมหาวิทยาลัยน้อย   ระดับ 2-มีผลกระทบต่อมหาวิทยาลัยปานกลาง   ระดับ 3-มีผลกระทบต่อมหาวิทยาลัยมาก
2) เกณฑ์การให้คะแนน :  5 คะแนน-ดำเนินการได้จนเกิดผลลัพธ์และผลกระทบที่มีคุณค่าชัดเจน   4 คะแนน-ดำเนินการได้สูงกว่าเป้าหมายอย่างเห็นได้ชัด   3 คะแนน-ดำเนินการได้ตามเป้าหมาย
2 คะแนน-ดำเนินการบ้างแล้ว แต่ยังไม่บรรลุเป้าหมายที่กำหนด   1 คะแนน-เพิ่งเริ่มดำเนินการ ผลสำเร็จต่ำกว่าเป้าหมายมาก	29/31
